Ek het die reeks vir sportklere en ondersteunersdrag begin omdat ek ’n gaping in die mark vir sportklere raakgesien het.
Die Fieka-reeks dek tans ses van die 24 sportkodes by UWK, soos hokkie, vlugbal en basketbal. Ek ding mee teen groot en bekende maatskappye, maar ek soek altyd ’n uitweg en geleentheid om ’n deel van die mark te kry én te behou.
Ek benader die fabriek waar ons van die klere vervaardig as ’n trotse Suid-Afrikaner en voer daarom nie mate­riaal of klere in nie, al het ek al kontrakte verloor omdat my pryse nie by ’n begroting ingepas het nie. Daar is gelukkig heelwat kliënte wat my ondersteun.
Ek glo jy moet terugploeg in die gemeenskappe waarin jy leef en werk. Ek het ’n hart vir my medemens en hou daarvan om vir die buiteperd ’n kans te gee as dit in my vermoë is om ’n verskil te maak. Daarom tree die Fieka-handelsmerk al hoe meer op as borg in gemeenskapsprojekte en vir plaaslike sportklubs.
Die naam is vir my baie spesiaal en die handelsmerk is na my jonger suster genoem. Sy is verstandelik gestremd en dit herinner my daagliks daaraan dat ek ’n belofte gemaak het om na haar om te sien.
Nee. Ek het begin sonder finansiering van buite en het net ’n huislening gebruik om aan die gang te kom. Vandag nog bedryf ek die winkels en fabriek sonder skuld.
Ek het agente gebruik, maar dit het nie uitgewerk nie. Ek beskou al die finansiële verliese as geld wat ek betaal het vir ’n “graad in die sakewêreld”.
Tans werk 20 mense vir my. Dit sluit die personeel by die fabriek in. Een van my personeellede is ’n heeltydse inhuis-ontwerper. Ek bied geleenthede aan vir studente in bestuursrigtings om by die winkels te werk om ondervinding op te doen.